ΓΡΑΠΤΗ ΕΡΩΤΗΣΗ E-3676/01

υποβολή: Alexandros Alavanos (GUE/NGL) προς την Επιτροπή

(17 Ιανουαρίου 2002)

Θέμα: Παρακαμπτήτρια οδός στην περιοχή Πύργων Θερμής της Λέσβου

Στην αγροτική περιοχή Πύργων Θερμής της Λέσβου διανοίχθηκε νέα παρακαμπτήρια οδός, η οποία συνδέεται με την παλαιά οδό, μέσω ενός τεραστίων διαστάσεων κόμβου, με τη μέθοδο αλλεπάλληλων αυτοσχέδιων τροποποιήσεων της αρχικής μελέτης. Κόμβος και δρόμος έγιναν με τεράστιες εργασίες εκσκαφής — επί επιπέδου εδάφους — με αποκομιδή χιλιάδων φορτηγών χωμάτων και εκ νέου επιχωματώσεις των ιδίων ακριβώς τάφρων με ξενόφερτα χώματα από μακρινές τοποθεσίες. Επιπλέον, κόμβος και δρόμος, ανυψώθηκαν μέχρι και 1,60 μ. πάνω από το φυσικό επίπεδο του τοπίου αλλά και αυτής τηςπό σύνδεση — επέκταση παλαιάς οδού, με τη δημιουργία τειχών, που και αυτά εγέμισαν με νέες δαπανηρότατες επιχωματώσεις. Το έργο βεβαίως δίνει την εντύπωση φρουριακού τείχους που προκαλεί τα σκώμματα και την αγανάκτηση της τοπικής κοινωνίας. Εξάλλου, η γενικότερη καταστροφή του φυσικού, ιστορικού και οικιστικού περιβάλλοντος δίνει την εντύπωση τελείως αυθαίρετης και αμελέτητης κατασκευής.

Δεδομένου ότι τα έργα αυτά χρηματοδοτούνται από το Κοινοτικό Πλαίσιο Στήριξης:

1. Δικαιολογούνται οι τεράστιες δαπάνες των έργων αυτών από τις πραγματικές ανάγκες για την οδική σύνδεση της περιοχής·

2. Έχουν ελεγχθεί και εγκριθεί οι τροποποιήσεις των αρχικών σχεδίων και οι (πιθανώς αυθαίρετες) παρεκκλίσεις από αυτά·

3. Έχειποβληθεί οριστική περιβαλλοντική μελέτη με προβλέψεις φωτισμού και εκροής ομβρίωνδάτων κατόπιν της δημιουργίας του φρουριακού τείχους-οδού·

4. Έχει ενημερωθεί η Επιτροπή, από την αρχή μέχρι της αποπερατώσεως του έργου, για την τήρηση της Εθνικής και Κοινοτικής Νομοθεσίας·

5. Πρόκειται ναπάρξουν έλεγχοι — και δη επιτόπιοι — των έργων προ της παραλαβής των·

Απάντηση του κ. Barnier εξ ονόματος της Επιτροπής

(12 Μαρτίου 2002)

Το έργο που αναφέρει το Αξιότιμο Μέλος του Κοινοβουλίου συγχρηματοδοτήθηκε από το Ευρωπαϊκό Ταμείο Περιφερειακής Ανάπτυξης σύμφωνα με την κοινοτική πρωτοβουλία Interreg, κατά την περίοδο προγραμματισμού 1994-1999.

Σύμφωνα με πληροφορίες που έστειλαν οι ελληνικές αρχές:

1. Η πρόταση για το εν λόγω έργο, συμπεριλαμβανομένων των τεχνικών και οικονομικών πτυχών του καθώς και των στοιχείων όσον αφορά την έγκριση από τις ελληνικές αρχές όλων των απαραίτητων μελετών (όπως η μελέτη εκτίμησης περιβαλλοντικών επιπτώσεων και οι εγκεκριμένοι περιβαλλοντικοί όροι)ποβλήθηκαν, όπως προβλέπεται από τους διαδικαστικούς κανόνες, στην επιτροπή παρακολούθησης της κοινοτικής πρωτοβουλίας.

Μετά από κατάλληλη εξέταση κατά τη διάρκεια της οποίας, μεταξύ άλλων, εξετάστηκε το κόστος του έργου και οι ανάγκες ανάπτυξης της περιοχής του έργου, η πρόταση τελικά εγκρίθηκε από την επιτροπή παρακολούθησης κατά την 1η συνεδρίασή της, στις 8 Δεκεμβρίου 1995, με προϋπολογισμό 5,664 εκατ.. Κατά την 3η συνεδρίαση, στις 15 Σεπτεμβρίου 1999, μετά από κατάλληλη ακρόαση και εξέταση όλων των γεγονότων και των δικαιολογητικών εγγράφων, η επιτροπή παρακολούθησης ενέκρινε τον τελικό προϋπολογισμό του έργου ύψους 7,769 εκατ.. Οι τεχνικές προδιαγραφές του έργου δεν περιορίστηκαν. Η κοινοτική χρηματοδότηση ανέρχεται στο 75 % του συνολικού κόστους του έργου.

2. Μία ολόκληρη σειρά ελέγχων διενεργήθηκε από τις ελληνικές αρχές, όπως προβλέπεται από την ελληνική νομοθεσία για τα δημόσια έργα.

3. Οι περιβαλλοντικές μελέτες και οι περιβαλλοντικοί όροι δεν εξετάζονται από την Επιτροπή, εκτός και ανπάρχει ειδικός λόγος (π.χ. καταγγελία). Στη συγκεκριμένη λοιπόν περίπτωση, δεν διενεργήθηκε έλεγχος των λεπτομερειών της περιβαλλοντικής μελέτης ούτε πραγματοποιήθηκε συμπληρωματική περιβαλλοντική μελέτη. Εάνπάρξουν αποδεικτικά στοιχεία μη τήρησης των περιβαλλοντικών όρων ή ανεπαρκούς περιβαλλοντικής προστασίας λόγω του έργου, η Επιτροπή θα εξετάσει την περίπτωση λεπτομερώς.

4. Η Επιτροπή ήταν μέλος και συμμετείχε στις εργασίες της επιτροπής παρακολούθησης κοινοτικής πρωτοβουλίας. Κατά τις επίσημες συνεδριάσεις, έλαβε πληροφορίες για την πρόοδο της εφαρμογής των έργων. Σύμφωνα με τις εν λόγω πληροφορίες, η προετοιμασία και η εκτέλεση του εν λόγω έργου ήταν σύμφωνη με την κοινοτική και εθνική νομοθεσία.

5. Οποιοσδήποτε έλεγχος πριν από την ολοκλήρωση του έργου ανήκει στην αρμοδιότητα και ευθύνη των εθνικών αρχών. Οι οικονομικοί και επιτόπιοι έλεγχοι από την Κοινότητα των συγχρηματοδοτούμενων έργων διενεργούνται μέσω διαδικασιών που προβλέπονται στους κανονισμούς των Διαρθρωτικών Ταμείων(1).

(1) Κανονισμός (ΕΟΚ) αριθ. 2082/93 του Συμβουλίου της 20ής Ιουλίου 1993 για την τροποποίηση του κανονισμού (ΕΟΚ) αριθ. 4253/88 για τις διατάξεις εφαρμογής του κανονισμού (ΕΟΚ) αριθ. 2052/88 όσον αφορά το συντονισμό των παρεμβάσεων των διαφόρων Διαρθρωτικών Ταμείων μεταξύ τους καθώς και με τις παρεμβάσεις της Ευρωπαϊκής Τράπεζας Επενδύσεων και των λοιπώνφιστάμενων χρηματοδοτικών οργάνων (ΕΕ L 193 της 31.7.1993· κανονισμός (ΕΟΚ) αριθ. 2083/93 του Συμβουλίου της 20ής Ιουλίου 1993 για την τροποποίηση του κανονισμού (ΕΟΚ) αριθ. 4254/88 για διατάξεις εφαρμογής του κανονισμού (ΕΟΚ) αριθ. 2052/88 όσον αφορά το Ευρωπαϊκό Ταμείο Περιφερειακής Ανάπτυξης, ΕΕ L 193 της 31.7.1993.